Tillægsprotokol

om handelsordningen for visse fisk og fiskevarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side

DET EUROPÆISKE FÆLLESSKAB, i det følgende benævnt "Fællesskabet",

på den ene side og

RUMÆNIEN

på den anden side,

SOM TAGER FØLGENDE I BETRAGTNING:

(1) Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side, i det følgende benævnt "Europaaftalen", blev undertegnet i Bruxelles den 1. februar 1993 og trådte i kraft den 1. februar 1995.

(2) Kapitel III i Europaaftalen indeholder bestemmelse om, at der skal føres forhandlinger om gensidige toldindrømmelser i fiskerisektoren.

(3) De tekniske forhandlinger med henblik herpå og med udgangspunkt i Europaaftalens artikel 24 mellem Fællesskabet og Rumænien om gensidige toldindrømmelser i fiskerisektoren er afsluttet med et positivt resultat.

(4) De forhandlede indrømmelser i fiskerisektoren ændrer de bilaterale indrømmelser i henhold til aftalen, som derfor bør ændres ved en protokol om tilpasning af Europaaftalens handelsaspekter.

(5) Fællesskabet og Rumænien er også blevet enige om at gennemføre de forhandlede toldindrømmelser gradvist og så hurtigt som muligt og har besluttet at anvende de aftalte toldindrømmelser med henblik på at indføre fuldstændig frihandel for fisk og fiskevarer,

ER BLEVET ENIGE OM FØLGENDE:

Artikel 1

De toldsatser, der anvendes af henholdsvis Fællesskabet og Rumænien på de i artikel 1 i Rådets forordning (EF) nr. 104/2000(1) definerede fisk og fiskevarer med oprindelse i Rumænien eller Fællesskabet, med undtagelse af de i artikel 2 i denne protokol nævnte varer, nedsættes gradvis efter følgende tidsplan:

a) fra datoen for denne protokols ikrafttræden til 75 % af basistoldsatsen

b) fra 1. januar 2005 til 50 % af basistoldsatsen

c) fra 1. januar 2006 til 25 % af basistoldsatsen

d) fra 1. januar 2007 til 0 % af basistoldsatsen.

De basistoldsatser, som vil være omfattet af ovennævnte successive nedsættelser, er de MFN-toldsatser, som finder anvendelse på datoen for denne protokols ikrafttræden.

Enhver aftale om anvendelse af frihandel på et tidligere tidspunkt for fisk og fiskevarer, med undtagelse af de i artikel 2 nævnte, gennemføres efter fælles overenskomst og i overensstemmelse med denne protokols artikel 6.

Artikel 2

De toldsatser, der anvendes af henholdsvis Fællesskabet og Rumænien på produkter med oprindelse i henholdsvis Rumænien og Fællesskabet, og som henhører under følgende KN-koder(2): 0301 93 00, 0302 11 10, 0302 11 20, 0302 11 80, 0302 23 00, 0302 61 80, 0302 69 11, 0302 69 55, 0303 21 10, 0303 21 20, 0303 21 80, 0303 33 00, 0303 71 80, 0303 79 11, 0303 79 65, 0304 10 15, 0304 10 17, 0304 10 19, 0304 20 15, 0304 20 17, 0304 20 19, 0305 49 45, 0305 59 50, 0305 63 00, 0305 69 90, 1604 12, 1604 13, 1604 15 11, 1604 15 19, 1604 16 00, nedsættes gradvis efter følgende tidsplan:

a) fra 1. januar 2007 til 75 % af basistoldsatsen

b) fra 1. januar 2008 til 50 % af basistoldsatsen

c) fra 1. januar 2009 til 25 % af basistoldsatsen

d) fra 1. januar 2010 til 0 % af basistoldsatsen.

De basistoldsatser, som vil være omfattet af ovennævnte successive nedsættelser, er de MFN-toldsatser, som finder anvendelse på datoen for denne protokols ikrafttræden.

Artikel 3

De i artikel 1 og 2 nævnte nedsættelser beregnes efter fælles matematiske principper under hensyntagen til, at:

a) alle tal med decimaler på 50 og derunder nedrundes til nærmeste hele tal

b) alle tal med decimaler på over 50 oprundes til nærmeste hele tal

c) alle toldsatser på under 2 % automatisk fastsættes til 0 %.

Artikel 4

Denne protokol udgør en integrerende del af Europaaftalen.

Artikel 5

Denne protokol træder i kraft på den første dag i den måned, der følger efter det tidspunkt, hvor parterne har meddelt hinanden, at deres interne godkendelsesprocedurer er afsluttet.

Artikel 6

Denne protokol kan ændres ved afgørelse truffet af associeringsrådet.

Hecho en Bruselas, el quince de enero de dos mil cuatro./Udfærdiget i Bruxelles den femtende januar to tusind og fire./Geschehen zu Brüssel am fünfzehnten Januar zweitausendundvier./Έγινε στις Βρυξέλλες, στις δεκαπέντε Ιανουαρίου δύο χιλιάδες τέσσερα./Done at Brussels on the fifteenth day of January in the year two thousand and four./Fait à Bruxelles, le quinze janvier deux mille quatre./Fatto a Bruxelles, addì quindici gennaio duemilaquattro./Gedaan te Brussel, de vijftiende januari tweeduizendvier./Feito em Bruxelas, em quinze de Janeiro de dois mil e quatro./Tehty Brysselissä viidentenätoista päivänä tammikuuta vuonna kaksituhattaneljä./Som skedde i Bryssel den femtonde januari tjugohundrafyra./Încheiat la Bruxelles, în ziua de cincisprezece ianuarie, anul doua mii patru.

Por la Comunidad Europea/På Det Europæiske Fællesskabs vegne/Für die Europäiche Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/På Europeiska gemenskapens vägnar/Pentru Comunitatea europeana

>PIC FILE= "L_2004032DA.001301.TIF">

Por Rumania/På Rumæniens vegne/Für Rumänien/Για τη Ρουμανία/For Romania/Pour la Roumanie/Per la Romania/Voor Roemenië/Pela Roménia/Romanian puolesta/På Rumäniens vägnar/Pentru România

>PIC FILE= "L_2004032DA.001401.TIF">

(1) EFT L 17 af 21.1.2000, s. 22.

(2) Som fastsat i Kommissionens forordning (EF) nr. 1832/2002 af 1. august 2002 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EFT L 290 af 28.10.2002, s. 1).